પીડિતાની માતા સુલતાનાબી મલેકે જણાવ્યું હતું કે, તેમની દીકરી સાયરાબાનુના (નામ બદલેલ છે) નિકાહ 5 મહિના અગાઉ રીક્ષા ચલાવતાં મોહમ્મદ વસીમ સાથે થયા હતા. વસીમે નિકાહના બે મહિના બાદ જ પત્ની સાયરાબાનુ સાથે છૂટા હાથની મારા મારી શરૂ કરી હતી. વસીમની આવી કરતૂતોને લઇ બેવાર તેઓ દીકરી સાયરાને પોતાના ઘરે લઇ આવ્યા હતા. જોકે, સમાજના અગ્રણી લોકોએ વચ્ચે પડી સમાધાન કરાવી લેતા વસીમ તેની પત્ની સાયરાબાનુને લઇ ગયો હતો. ત્રણ-ત્રણ વાર નિકાહ કરનાર વસીમના આવા કારનામાને લઇ પહેલી ત્રણેય પત્ની પણ ત્રાસીને ભાગી ગઇ હોવાની પાછળથી તેમને ખબર પડી હતી.